Na temelju članka 423. Zakona o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15 i 40/19), članka 8. Izjave o osnivanju društva s ograničenom odgovornošću i članka 3. Odluke o uvjetima za izbor i/ili imenovanje Uprave Općinskog komunalnog poduzeća PARK d.o.o., Skupština društva Općinskog komunalnog poduzeća PARK d.o.o. dana 12. kolovoza 2021. godine objavljuje sljedeći

**JAVNI NATJEČAJ**

**ZA IZBOR KANDIDATA ZA ČLANA UPRAVE - DIREKTORA**

**TRGOVAČKOG DRUŠTVA OPĆINSKO KOMUNALNO PODUZEĆE PARK d.o.o.**

Kandidati za člana Uprave - direktora trgovačkog društva Općinsko komunalno poduzeće PARK d.o.o., osim uvjeta propisanih Zakonom o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15 i 40/19), moraju ispunjavati sljedeće uvjete:

 1. završen diplomski studij tehničke, ekonomske ili prirodoslovne struke, ili preddiplomski studij tehničke, ekonomske ili prirodoslovne struke, ili srednju školu tehničke, ekonomske ili prirodoslovne struke,

 2. najmanje dvije godine radnog iskustva na rukovodećim položajima,

 3. radno iskustvo u organizaciji rada i vođenju poslova,

 4. poznavanje problematike iz područja komunalnog gospodarstva,

 5. nepostojanje okolnosti iz članka 239. stavak 2. Zakona o trgovačkim društvima:

 - da kandidat nije kažnjen za kazneno djelo zlouporabe stečaja, zlouporabe u postupku stečaja, pogodovanja vjerovnika ili povrede obveze vođenja trgovačkih i poslovnih knjiga iz Kaznenog zakonika Republike Hrvatske i to za vrijeme od pet godina od pravomoćnosti presude kojom je osuđen, s time da se u to vrijeme ne računa vrijeme provedeno na izdržavanju kazne,

 - da kandidatu nije izrečena mjera sigurnosti zabrane obavljanja zanimanja koje je u potpunosti ili djelomično obuhvaćeno predmetom poslovanja društva za vrijeme dok traje ta zabrana,

 6. nepostojanje pravomoćnog rješenja nadležnog suda o provođenju istrage, nepostojanje potvrđene optužnice, presude o izdavanju kaznenog naloga, te nepostojanje nepravomoćne presude.

 Uz vlastoručno potpisanu prijavu na natječaj, u kojoj se navode osobni podaci podnositelja

prijave (ime i prezime, adresa stanovanja, broj telefona, po mogućnosti e-adresa), kandidati za člana Uprave – direktora trgovačkog društva Općinsko komunalno poduzeće PARK d.o.o. dužni su priložiti:

 - životopis u kojem će se u skladu s dostavljenim dokazima obrazložiti ispunjavanje uvjeta iz javnog natječaja,

 - dokaz o odgovarajućem stupnju obrazovanja (preslika diplome ili svjedodžbe ovjerena kod javnog bilježnika),

 - dokaz o ukupnom radnom iskustvu (elektronički zapis odnosno potvrda o podacima evidentiranim u bazi podataka Hrvatskog zavoda za mirovinsko osiguranje),

 - dokaz o traženom radnom iskustvu na odgovarajućim poslovima (preslika ugovora o radu

ili potvrda poslodavca o vrsti poslova koje je kandidat obavljao),

 - uvjerenje nadležnog suda da protiv kandidata nije doneseno pravomoćno rješenje o

provođenju istrage, da ne postoji potvrđena optužnica, da nije donesena presuda o izdavanju kaznenog naloga, te da nije donesena nepravomoćna presuda, ne starije od 15 dana od dana podnošenja prijave na natječaj,

 - izjavu kandidata ovjerenu kod javnog bilježnika pod kaznenom i materijalnom odgovornošću o nepostojanju okolnosti iz članaka 239. stavka 2. Zakona o trgovačkim društvima, ne stariju od 15 dana od dana podnošenja prijave na natječaj.

Javni natječaj objavit će se na službenim internetskim stranicama Općine Sveti Ivan Žabno [www.osiz.hr](http://www.osiz.hr), te na oglasnoj ploči Općine Sveti Ivan Žabno.

 Prijave na natječaj podnose se u roku 8 dana od dana objave natječaja na službenim internetskim stranicama Općine Sveti Ivan Žabno i na oglasnoj ploči, osobno ili poštom preporučeno na adresu: Općinsko komunalno poduzeće PARK d.o.o. Trg Karla Lukaša 11, 48 214 Sveti Ivan Žabno, s naznakom „ Prijava na natječaj za člana Uprave – direktora trgovačkog društva Općinsko komunalno poduzeće PARK d.o.o – ne otvarati“.

 Urednom prijavom smatra se prijava koja sadrži svu traženu dokumentaciju navedenu u ovom natječaju.

 Osoba koja nije podnijela pravodobnu i urednu prijavu na natječaj neće se smatrati kandidatom prijavljenim na natječaj.

 Po završetku javnog natječaja kandidati će biti obaviješteni o rezultatima.

Skupština društva Općinsko komunalno poduzeće PARK d.o.o. ima pravo poništiti ovaj javni natječaj u bilo kojem trenutku, bez obveze navođenja razloga.

 Prijavom na javni natječaj kandidati daju suglasnost trgovačkom društvu Općinsko komunalno poduzeće PARK d.o.o. da sve njihove osobne podatke dostavljene u prijavi prikuplja, obrađuje, koristi i evidentira u svrhu provedbe postupka imenovanja člana Uprave društva.

 Riječi i pojmovi koji imaju rodno značenje korišteni u ovom javnom natječaju odnose se jednako na muški i ženski rod, bez obzira jesu li korišteni u muškom ili ženskom rodu.

Broj: 105/21

 Skupština Općinskog komunalnog

 poduzeća PARK d.o.o.

 Nenad Bošnjak